
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 75
din 30 aprilie 2015
privind aprobarea deplasării a doi consilieri locali municipali

în oraşul Kiskunfelgyhaza, Ungaria

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 9325/III/21.04.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere parteneriatul dintre municipiul Sighişoara şi oraşul Kiskunfelgyhaza din Ungaria;

Văzând invitaţia adresată Viceprimarului Municipiului Sighişoara de către domnul Csany Josef,  Primarul oraşului Kiskunfelgyhaza, înregistrată la Municipiul Sighişoara cu nr. 9333/21.04.2015, de a participa la ediţia a VII-a a Festivalului Internaţional al Mustăţii, care va avea loc în perioada 22 – 25 mai 2015, în oraşul Kiskunfelgyhaza, Ungaria;

Ţinând cont de prevederile Hotărârii Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

Având în vedere Raportul de specialitate nr. 9329/III/21.04.2015 al Serviciului Relaţii Publice, cu propunerea deplasării a doi consilieri locali municipali în oraşul Kiskunfelgyhaza, Ungaria, pentru reprezentarea Municipiului Sighişoara la cea de-a VII-a ediţie a Festivalului Internaţional al Mustăţii, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „e”, (9), art. 45 (2) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. (1) Se desemnează, din partea Consiliului Local Sighişoara, ca membru în delegaţia pentru reprezentarea Municipiului Sighişoara la Festivalul Internaţional al Mustăţii, ce va avea loc în perioada 22 – 25 mai 2015, în oraşul Kiskunfelgyhaza, Ungaria, următorii doi consilieri locali municipali: domnul Gall Ernö şi domnul Toth Tivadar.

(2) Se aprobă deplasarea celor doi consilieri locali municipali desemnaţi la art. 1 (1) din prezenta hotărâre, în Kiskunfelgyhaza, Ungaria, în perioada 22 – 25 mai 2015, pentru reprezentarea Municipiului Sighişoara la Festivalul Internaţional al Mustăţii.
Art. 2. Se aprobă decontarea din bugetul local a cheltuielilor de deplasare şi diurnă cuvenite, pe baza documentelor justificative ce vor fi prezentate la întoarcerea din deplasare.
Art. 3. Consilierii locali municipali desemnaţi să efectueze deplasarea din partea Consiliului Local Sighişoara, potrivit art. 1 din prezenta hotărâre, au obligaţia, conform art. 44 din Legea nr. 393/2004 privind Statutul aleşilor locali, cu modificările şi completările ulterioare, să prezinte la prima şedinţă ordinară de consiliu local, un raport privind deplasarea efectuată, termenul maxim de depunere a acestuia fiind de 30 de zile de la data încheierii deplasării.
Art. 4. Se încredinţează cu ducerea la îndeplinire a prevederilor prezentei hotărâri domnii consilieri locali municipali desemnaţi să efectueze deplasarea, Serviciul Relaţii Publice şi Direcţia Economică.
Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet www.sighisoara.org.ro.

PREŞEDINTE DE ŞEDINŢĂ,

  

       Marieta Maria Fintoc 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Direcţia Economică;

  1 ex. Serviciul Relaţii Publice;
  1 ex. Domnul Gall Ernö;
  1 ex. Domnul Toth Tivadar.
10 ex. 

A.B.
